|  |  |
| --- | --- |
| **DATUM POHODA** čas in kraj odhoda | Sobota, 6.10. 2018, ob 8.uriGasilski dom Šalek |
| **LEPI ČEVELJC****DOM NA PAŠKEM KOZJAKU (960m)** |
| PREDVIDENI POVRATEK: | ob 14. 00 na izhodišče |
| VRSTA PREVOZA | Avtobus (samo nazaj) |
| CENA | Strošek avtobusnega prevoza |
| ZAHTEVNOST: | Lahka |
| OPREMA: | Planinska obutev, topla oblačila.  |
| VREME: | V primeru slabe vremenske napovedi izlet odpade. |
| POTREBNI DOKUMENTI: | Dnevnik Mladega planinca, plačana planinska članarina za leto 2018  |
| MALICA IN PIJAČA: | Iz nahrbtnika |
| OPOZORILO: | Udeleženec je dolžan upoštevati navodila in odločitve vodnika. |

**OPIS POTI**

Ob 8. uri se bomo zbrali pri Gasilskem domu v Šaleku in se napotili v smeri Interspara. Pred njim bomo prečkali glavno cesto in se po mostu napotili proti Šaleški poti. Pred Tuševim bomo zavili na severozahodno pobočje Radojča. Po lepi zložni poti bomo zopet prispeli na Šaleško pot na Ramšakovih travnikih.

Na vzhodnem delu se bomo nato priključili cesti, ki pelje iz Dobrne. Od tod do kmetije Jurko, kjer je tretja točka Šaleške planinske poti, ni več daleč. Stoji namreč na grebenu pod Paškim Kozjakom, ki razmejuje Dobrno in Velenje. Sledil bo vzpon, ki je precej strm, vendar ni dolg. Na planoti Visoko bomo obiskali partizanski spomenik in nato po travnati poti nadaljevali do koče. Tam nas bo pričakala oskrbnica Olga. Skupne hoje bo za približno tri ure, zaradi počitkov bomo na koči okoli 12h. Odhod avtobusa proti Velenju bo najkasneje ob 13.30.

**O DOMU**

Dom stoji na južni strani Špika, najbolj zahodnega vrha Paškega Kozjaka. Postavljen je bil že pred drugo svetovno vojno, vendar je bil leta 1943 požgan in na novo odprt 5. septembra 1954. Gre za edino planinsko kočo, ki jo upravlja PD Velenje.

PRIJAVA: Prijavite se lahko mentorici Petri Oder Čevnik do srede, 3.10.2018.

**POZOR: POTREBNA JE PRIMERNA OBUTEV!**